81. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. 156554 της 29 Δεκ. 1969/21 Ιαν. 1970 (ΦΕΚ Β΄ 43) Περί των όρων και προϋποθέσεων παροχής εγκρίσεως εκτελέσεως συγκοινωνίας επί κομίστρω κατ’ επιβάτην επί γραμμών μη εξυπηρετουμένων υπό των ΚΤΕΥΛ. Έχοντες υπ’ όψιν: 1)Τας διατάξεις των άρθρ. 24, 29 και 30 του Ν.Δ. υπ’ αριθ. 3334/55. (Αντί της σελ. 312,67(α) Σελ. 312,67(β) Τεύχος 554-Σελ. 129 Κοινά Ταμεία Εκμεταλλεύσεως Λεωφορείων (ΚΤΕΛ) 21.Ζ.α.80-81 2)Τας διατάξεις του άρθρου μόνου του Ν.Δ. υπ’ αριθ. 25/68, αποφασίζομεν: Καθορίζομεν ως ακολούθως τας προϋποθέσεις διαδικασίαν, όρους και περιορισμούς υφ’ ους παρέχεται η έγκρισις εκτελέσεως συγκοινωνίας επί κομίστρω κατ’ επιβάτην προς εξυπηρέτησιν αγόνου γραμμής. 1.Προϋποθέσεις: α)Άγονος θεωρείται κατά την έννοιαν του παρόντος η συνδέουσα μίαν περιοχήν οδική γραμμή, χαρακτηρισμένη ή μη ως λεωφορειακή και μη εξυπηρετουμένη υπό του οικείου ΚΤΕΥΛ. β)Ο χαρακτηρισμός μιας γραμμής ως αγόνου και η έγκρισις εκτελέσεως συγκοινωνίας επί κομίστρω κατ’ επιβάτην προς εξυπηρέτησιν ταύτης παρέχεται δι’ αποφάσεως του οικείου Νομάρχου κατόπιν γνωμοδοτήσεως της αρμοδίας τεχνικής Υπηρεσίας περί της βατότητος της οδού, της δια ταύτης ασφαλούς κυκλοφορίας αυτ/των και των τεχνικών χαρακτηριστικών του καταλλήλου προς κυκλοφορίαν επί της οδού ταύτης τύπου αυτοκινήτου. Η οδική αύτη γραμμή δέον να μη έχη χαρακτηρισθή ως λεωφορειακή ή εν εναντία περιπτώσει να υφίσταται έγγραφος δήλωσις του ΚΤΕΥΛ περί της αδυναμίας του προς εξυπηρέτησιν ταύτης. Ως άρνησις λόγω αδυναμίας θεωρείται και η επί 10ήμερον παράλειψις απαντήσεως του ΚΤΕΥΛ εις την επί τούτο πρόσκλησιν του Νομάρχου. γ)Η έγκρισις δια την εξυπηρέτησιν αγόνου γραμμής παρέχεται εις μονίμους κατοίκους του Νομού ένθα η προς εξυπηρέτησιν γραμμή, επαγγελματίας αυτ/στάς, ιδιοκτήτας ή μη, οιασδήποτε κατηγορίας Δημοσίας χρήσεως αυτοκινήτου, ή άνευ αριθμού κυκλοφορίας τοιούτου. 2.Διαδικασία Παροχής Εγκρίσεως: Η έγκρισις εξυπηρετήσεως αγόνου γραμμής, παρέχεται δι’ αποφάσεως του οικείου Νομάρχου ως ακολούθως: α)Δια προκηρύξεως του οικείου Νομάρχου εις ην καθορίζονται και τα τεχνικά χαρακτηριστικά του κατόπιν γνώμης της αρμοδίας Τεχνικής Υπηρεσίας κρινομένου ως καταλλήλου προς κυκλοφορίαν, εις την γραμμήν τύπου αυτ/του, καλούνται οι κατά τα ανωτέρω ενδιαφερόμενοι όπως εντός μηνός υποβάλουν τα κάτωθι δικαιολογητικά: Σελ. 312,68(β) Τεύχος 554-Σελ. 130 1)Βεβαίωσιν της Αστυνομικής Αρχής περί της μονίμου κατοικίας και της Νομιμοφροσύνης του αιτούντος. 2)Αποδεικτικόν ασκήσεως εκλογικού δικαιώματος. 3)Πιστοποιητικόν της οικείας Υπηρεσίας Συγκοινωνιών εξ ης να προκύπτη ότι ο αιτών τυγχάνει ιδιοκτήτης αυτοκινήτου δημοσίας χρήσεως. 4)Πιστοποιητικόν Ταμείου Συντάξεων Αυτ/στών. 5)Υπεύθυνον δήλωσιν συντεταγμένην κατά τας διατάξεις του Ν.Δ. 105/69 περί των τυχόν κατεχομένων ετέρων αυτ/των δημοσίας χρήσεως. β)Εις περίπτωσιν υποβολής αιτήσεων υπό πλειόνων υποψηφίων προτιμώνται κατά σειράν: 1)Οι μόνιμοι κάτοικοι της προς εξυπηρέτησιν περιοχής. 2)Οι μη έχοντες εις την κατοχήν των έτερον πλην του προς τοποθέτησιν, αυτοκίνητον δημοσίας χρήσεως. γ)Μεταξύ πλειόνων της αυτής Κατηγορίας υποψηφίων η εκλογή ενεργείται δια κληρώσεως πραγματοποιουμένης ενώπιον Επιτροπής προεδρευομένης υπό του Νομάρχου και απαρτιζομένης υπό υπαλλήλων της Υπηρεσίας Συγκοινωνιών όπου υφίσταται τοιαύτη, άλλως της Νομαρχίας. δ)Παρεχομένης κατ’ ανωτέρω της εγκρίσεως και εφ’ όσον το διατιθέμενον δια την εξυπηρέτησιν της αγόνου γραμμής είναι δημοσίας χρήσεως, αναστέλλεται η ισχύς της αδείας κυκλοφορίας του και κατατίθεται αύτη εις την οικείαν Εφορίαν. Η αναστολή παύει και επαναχορηγείται η άδεια κυκλοφορίας άμα τη οιονδήποτε λόγον διακοπή της εκτελέσεως συγκοινωνίας προς εξυπηρέτησιν της αγόνου γραμμής τηρουμένων των περί αυτοκινήτων δημοσίας χρήσεως σχετικών διατάξεων. ε)Εις το προοριζόμενον δια την εξυπηρέτησιν της αγόνου γραμμής αυτοκίνητον χορηγείται άδεια κυκλοφορίας δημοσίας χρήσεως προσωρινής διαρκείας ενός έτους, είναι ανακλητέα οποτεδήποτε δι’ ημετέρας ή του οικείου Νομάρχου αποφάσεως, ουδέν δημιουργούσα δικαίωμα υπέρ του ιδιοκτήτου ή των αυτοκινήτων προς περαιτέρω κυκλοφορίαν ή δικαίωμα εντάξεως εις τα ΚΤΕΥΛ. Οι ανωτέρω περιορισμοί αναγράφονται επί της αδείας υπ’ ευθύνη του εκδίδοντος ταύτην. Δια την έκδοσιν της ως είρηται αδείας κυκλοφορίας υποβάλλεται: 1)Τίτλος κυριότητος του αυτοκινήτου. 21.Ζ.α.81 Κοινά Ταμεία Εκμεταλλεύσεως Λεωφορείων (ΚΤΕΛ) ς)Μετά την λήξιν της ισχύος χορηγηθείσης εγκρίσεως εκτελέσεως συγκοινωνίας επί κομίστρω κατ’ επιβάτην προς εξυπηρέτησιν αγόνου γραμμής, αύτη παρέχεται εκ νέου εις τον ίδιον αυτοκινητιστήν, εφ’ όσον διαπιστωθή ότι καλώς εξυπηρέτησε την γραμμήν τούτου αποδεικνυομένου δια βεβαιώσεως: α)Της οικείας Αστυνομικής Αρχής και β)του Προέδρου των εξυπηρετουμένων Κοινοτήτων. η)Εις περίπτωσιν αναλήψεως της εξυπηρετήσεως της γραμμής υπό του ΚΤΕΥΛ, η κατά τα ανωτέρω παρεχομένη έγκρισις δεν ανακαλείται αλλά εξακολουθεί ισχύουσα μέχρι της λήξεώς της. 3.Όροι και περιορισμοί: Το προοριζόμενον να χρησιμοποιηθή δια την εκτέλεσιν συγκοινωνίας επί κομίστρω κατ’ επιβάτην, προς εξυπηρέτησιν αγόνου γραμμής αυτοκίνητον δέον να πληροί τους ακολούθους όρους: α)Το χρησιμοποιηθησόμενον αυτοκίνητον δύναται να είναι οιασδήποτε κατηγορίας και τύπου ισχύοντος ή μη καινουργές ή μετεχειρισμένον λεωφορείον επιβατηγόν ή καταλλήλως διεσκευασμένον φορτηγόν όπερ επιθεωρούμενον παρά της Υπηρεσίας Συγκοινωνιών κρίνεται κατάλληλον από απόψεως ασφαλείας και εμφανίσεως δια τον ον προορίζεται σκοπόν. β)Δέον να μη έχουν συμπληρώσει 15ετίαν από της ημερομηνίας της α΄ προσωρινής ή οριστικής αδείας προκειμένου περί καινουργών ή της 1 Ιανουαρίου του έτους κατασκευής των εφ’ όσον ετέθησαν ή τίθενται εις κυκλοφορίαν ως μετεχειρισμένα. γ)Το αυτοκίνητον δέον να είναι κατάλληλον προς κυκλοφορίαν από απόψεως ασφαλείας, εμφανίσεως και ικανότητος δια την μεταφοράν προσώπων και φορτίων ή μόνον προσώπων και εν γένει δι’ ον προορίζεται σκοπόν, η άδεια δε κυκλοφορίας τούτων ως και η ανανέωσις ταύτης παρέχονται μετ’ επιθεώρησιν υπό της Υπηρεσίας Συγκοινωνιών προς διαπίστωσιν των ανωτέρω. δ)Ο αριθμός των επιβατών και του επιτρεπομένου προς ταυτόχρονον μεταφοράν φορτίων καθορίζεται προκειμένου περί διασκευασμένων φορτηγών, ως κάτωθι: Ωφέλιμον   φορτίον αδείας κυκλοφορίας μέχρις ενός τόννου Αριθμός θέσεων  επιβατών  μέχρις 8 (αναλόγως  της χωρητικότητος  της αμάξης Φορτίον  Το υπολειπόμενον του ωφελ. φορτίου 1 έτος-2  10       ΄΄ 2 έτη-4  13   ΄΄ 4  « και 5  17   ΄΄ 5  « και άνω  20   ΄΄  ε)Ο εις ον παρεσχέθη η έγκρισις, υποχρεούται εις την εκτέλεσιν των υπό της Νομαρχίας εγκεκριμένων δρομολογίων και εις τήρησιν των εκάστοτε ισχυόντων τιμολογίων μεταφοράς επιβατών και φορτίων εκδίδων τα κεκανονισμένα εισιτήρια και φορτωτικά έγγραφα. Κοινά Ταμεία Εκμεταλλεύσεως Λεωφορείων (ΚΤΕΛ) 21.Ζ.α.81 ς)Η αντικατάστασις των εξυπηρετούντων αγόνους γραμμάς αυτοκινήτων είτε λόγω παλαιότητος, είτε λόγω συμπληρώσεως του χρησίμου αυτών βίου κατά τας διατάξεις του Νόμ. 25/68 είτε δι’ οιανδήποτε άλλην αιτίαν, επιτρέπεται κατόπιν αποφάσεως του οικείου Νομάρχου, εφ’ όσον το νέον αυτοκίνητον καινουργές ή μετεχειρισμένον (λεωφορείον, επιβατηγόν ή καταλλήλως διεσκευασμένον φορτηγόν) επιθεωρούμενον υπό της Υπηρεσίας Συγκοινωνιών, θα ευρεθή κατάλληλον από απόψεως ασφαλείας και εμφανίσεως και πληρούν τους όρους του δι’ ον προορίζεται σκοπού. Αι υπ’ αριθ. 191629/55, Δ/191380/12.11.64, Δ 173764/11.9.65 και 178321/28.8.55 κανονιστικαί αποφάσεις ως και πάσα ετέρα διάταξις αντικειμένη εις την παρούσαν καταργούνται. Η ισχύς της παρούσης άρχεται από της δημοσιεύσεως εις την Εφημερίδα της Κυβερνήσεως. Η ανωτέρω απόφασις κατηργήθη δια των υπ’ αριθ. 19333/2562/1974 (κατωτ. αριθ. 105) και Δ. 3535/590/1975 (κατωτ. αριθ. 109) έχει όμως εφαρμογήν μόνον δι’ ας περιοχάς δεν υφίστανται ΚΤΕΛ.